《游东龛岩赋十景诗 其六 试剑石》
明代·唐文凤

怪石两分自中断，形势巍峨色璀璨。令公试剑剑有神，应谶他年平内难。

锋铓不钝耀雪霜，匣藏三尺紫电光。若教砥砺剸犀兕，空使李广弯弧长。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。